હાઈકોર્ટ દ્વારા ગટરની સાફ સફાઈ માટે મજુરને અંદર ઉતારવો નહીં તે પ્રકારની સંબંધિત તંત્રને કડક તાકીદ કરવામાં આવી હોવા છતા ગત મોડી રાત્રે શહેરના જમાલપુર વિસ્તારમાં ગટર સાફ કરવા માટે એક મજુરને ઉતારવામાં આવતા તેનુ ગુંગળામણના લીધે મોત થયુ હતું. આ ઘટનાને લઈ ભારે વિવાદ સર્જાયો છે. શહેરના જમાલપુરની રીયાઝ હોટલ પાસે ગત મોડી રાત્રે ગટરની સાફ સફાઈનુ કામ હાથ ધરવામાં આવ્યુ હતું.